เรื่องร้องเรียน (ทางเท้า) วันที่ 2022-06-14 07:38:42 — แขวงมักกะสัน เขตราชเทวี กรุงเทพมหานคร
***** แจ้งครั้งที่ 3 เรื่องรุกล้ำทางเท้าสาธารณะ *****

จากการแจ้งไปครั้งที่ 1 ทางเขตแจ้งผลมาว่าได้ตรวจสอบและจัดการไปแล้วเมื่อ 10 มิ.ย. 65 แต่หลังจากนั้นก็ดีขึ้นเล็กน้อย จากรุกล้ำแผ่นทางเท้า 4 แผ่น เหลือเป็นรุกล้ำ 3 แผ่น มีการแจ้งไปใหม่เป็นครั้งที่ 2 เรื่องอยู่ในระหว่างดำเนินการ แต่มีประเด็นน่าสนใจที่ทางเขตควรชี้่แจงให้ชัดเจน กล่าวคือ  

ทางเขตราชเทวีควรออกมาชี้แจงว่าดำเนินการได้หรือไม่อย่างไร 
ตึกแถวแถบนี้เป็นตึกแถวเก่ามาก ถ้าสร้างก่อนบังคับใช้กฎกระทรวง ฉบับที่ 55 พศ. 2543 ก็น่าจะตกอยู่ใน ข้อบัญญัติเรื่องการควบคุมการก่อสร้าง พ.ศ. 2522
ข้อ 69 และข้อ 70 เป็นตัวกำหนดว่าพื้นที่หน้าตึกแถวเป็นทางสาธารณะหรือที่ส่วนบุคคล เขตล้ำที่เอกชนหรือเอกชนล้ำที่สาธารณะ
เนื่องจากคนแถวนี้เชื่อว่า ฟุตบาทหน้าบ้านเป็นที่ดินส่วนบุคคลของตัวเองเพราะอยู่ในขอบของกันสาดปูน พยายามมองหาหมุดเขตที่ดินตามแนวดิ่งของขอบกันสาดปูนก็ไม่เจอ เจอก็แต่แผ่นทางเท้าปูพื้นของ กทม ละลานตาไปหมด จะดูแนวเสาไฟฟ้าก็ไม่ชัดเจนเพราะคงไม่มีใครเอาไปปักไว้ใต้กันสาดตึกแถว แม้จะเป็นที่สาธารณะจริงๆ ก็ตาม ยังไม่เพียงพอจะพิสูจน์ได้ว่าพื้นที่ใต้กันสาดปูนเป็นที่ดินเอกชน
 
ถ้าเป็นทางสาธารณะ...การตั้งขายของหน้าบ้านล้ำทางเท้าก็จะผิดกฎหมาย เทศกิจต้องจัดการให้เรียบร้อย ถ้าไม่จัดการก็น่าจะเป็นการละเว้นปฏิบัติหน้าที่
ถ้าเป็นทางส่วนบุคคล...แสดงว่าทางเท้าล้ำที่เอกชน เอกชนจะขายของยังไงก็ได้ ทางเทศกิจไม่มีอำนาจดำเนินการ ทางเขตราเทวีก็ควรมาสร้างทางเท้าในที่สาธารณะจริงๆ ให้ผู้คนใช้สัญจรไปมาเพื่อความปลอดภัยจากการต้องลงไปเดินบนถนนแล้วเสี่ยงถูกระเฉี่ยวชน เพราะเป็นหน้าที่โดยตรงของทางเขต ถ้าไม่ทำก็น่าจะเป็นการละเว้นการปฏิบัติหน้าที่
เขตราชเทวีควรสร้างความชัดเจนในเรื่องนี้ได้แล้ว